**043/2021/VO-§117**

**Výzva na predloženie ponuky**

**– zákazka s nízkou hodnotou – verejná súťaž**

v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)

1. **Identifikácia verejného obstarávateľa:**

Názov: Bytový podnik mesta Košice, s.r.o.

IČO: 44 518 684

Štatutárny orgán: **Ing. Peter Vrábel, PhD.** - konateľ spoločnosti

Sídlo: Južné nábrežie 13, 042 19 Košice

Kontaktná osoba pre VO: JUDr. Lukáš Bažik

Telefón: +421908 118 623

Pracovný kontakt pre vysvetlenie

výzvy na predloženie ponuky: lukas.bazik@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** <https://josephine.proebiz.com/sk/>

1. **Názov predmetu zákazky: ,,Realizácia vodovodnej prípojky pre objekt športovej**

 **haly ANGELS ARÉNA“**

**Zákazka je na:** stavebné práce

**Hlavný CPV kód:** 45000000-7 - Stavebné práce

**Doplňujúci CPV kód:** 45231300-8 - Stavebné práce na stavbe potrubných vedení

vody a kanalizácie

1. **Stručný opis predmetu zákazky:**

Predmetom zákazky je realizácia vodovodnej prípojky pre objekt športovej haly ANGELS ARÉNA.

Budova športovej haly ANGELS ÁRENA je v súčasnosti zásobovaná pitnou vodou z verejného vodovodu nepriamo, a to potrubím zo susednej budovy. Projektová dokumentácia pod názvom ,,Športová hala ANGELS ARÉNA“ rieši celkovú modernizáciu existujúcej budovy športovej haly, ktorá sa nachádza v Košiciach. Projekt ďalej rieši samostatné napojenie budovy na dodávateľov energií so samostatným meraním objektu.

Navrhuje sa samostatná vodovodná prípojka DN150 pre riešenú športovú halu. Existujúce vodovodné potrubie bude demontované. Za vodomernou šachtou bude zriadená dvojitý rozvod prírodného potrubia vodovodu:

* DN150 pre požiarny vodovod, ktorý sa redukuje na DN80 za nadzemným hydrantom,
* DN80 pre pitný vodovod.

Dĺžka vodovodnej prípojky od bodu napojenia k vodovodnej šachte je 13,5 m. Vo vodomernej šachte bude osadená dvojica prírubových vodomerných zostáv pre pož. vodu a pitnú vodu. Za vodomernou šachtou bude vedená v tesnom súbehu dvojica potrubí vodovodu pre požiarnu vodu a pitnú vodu.

Práce je potrebné realizovať v súlade s Projektovou dokumentáciou (viď **Príloha č. 4** Výzvy) vrátane výkazu výmer (viď **Príloha č. 1** Výzvy), návrhu Zmluvy o dielo (viď **Príloha č. 3** Výzvy) a taktiež podľa požiadaviek uvedených v tejto Výzve.

Zhotoviteľ je povinný zabezpečiť v rámci ponúknutej ceny všetky povinnosti vyplývajúce z podmienok stavebného povolenia a v súvislosti s kolaudáciou stavby a ďalšie prípadné náklady spojené s realizáciou stavby ako: geodetické porealizačné zamerania, vytýčenie podzemných vedení atď.

S úspešným uchádzačom bude uzatvorená Zmluva o dielo (viď **Príloha č. 3** Výzvy).

V prípade, že sú vyššie uvedené špecifikácie materiálov pomocou odkazu na konkrétnu značku, alebo výrobcu, môže byť ponúknutý a bude akceptovaný aj iný ekvivalentný materiál, ktorý má porovnateľné kvalitatívne alebo výkonnostné charakteristiky ako tie, ktoré uviedol verejný obstarávateľ.

V prípade zníženia rozsahu diela, dôjde k zníženiu celkovej ceny diela podľa množstva nerealizovaných prác a dodávok, resp. k zníženiu cien alikvotne podľa cien uvedených v predloženej cenovej ponuke. Túto skutočnosť si zmluvné strany potvrdia a odsúhlasia samostatným písomným záznamom.

1. **Predpokladaná hodnota zákazky: 44.776,16 € bez DPH**
2. **Základné zmluvné podmienky:**
* Miesto dodania predmetu zákazky: **športová hala ANGELS ARÉNA, Košice**
* Lehota na dodanie predmetu zákazky: **do 30.11.2021**
* Lehota splatnosti faktúry: **60 dní po doručení faktúry**
* Záruka: **60 mesiacov, viď ZoD**
* S úspešným uchádzačom bude uzatvorená Zmluva o dielo na predmet zákazky (viď **Príloha č. 3** Výzvy)
* Zhotoviteľ začne s rekonštrukciou **do 04.10.2021**
1. **Lehota na predkladanie ponúk** (vrátane skenovaných dokladov): **do 28.09.2021, 10:00 hod.**
2. **Stanovenie ceny:**

Cenu je potrebné spracovať na základe predpokladaného požadovaného rozsahu, kvality a ďalších požiadaviek uvedených vo Výzve na predloženie ponuky predmetnej zákazky podľa **Prílohy č. 1** Výzvy (Súpis prác a materiálu) a **Prílohy č. 3** Výzvy (návrh ZoD). Do ceny je potrebné zapracovať všetky náklady súvisiace s realizáciou stavebných prác.

Cenu je potrebné uvádzať v eurách (€). V ponuke je potrebné uvádzať cenu v € bez DPH a cenu spolu v € bez DPH. Ak uchádzač nie je platcom DPH uvedie túto skutočnosť v ponuke.

1. **Postup vo verejnom obstarávaní:**

Je jednoetapový.

1. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladania ponúk, v inom jazyku alebo inak nebudú brané do úvahy a nebudú vyhodnocované.

Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj cenovú ponuku podľa **Prílohy č. 1** Výzvy.

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v pdf) tak, ako je uvedené v bode 10. tejto Výzvy. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti sú nasledovné:**

Splnenie podmienok účasti podľa Výzvy doložením dokladov:

1. Oprávnenie, ktoré zodpovedá predmetu zákazky (výpis z obchodného registra alebo výpis zo živnostenského registra alebo iný doklad),
2. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača **(Príloha č. 2** Výzvy**)**,
3. U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) ZoVO

**Na preukázanie splnenia podmienok účasti je potrebné predložiť tieto doklady:**

1. Kópiu oprávnenia na podnikanie, ktorý zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie,
2. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (Príloha č. 2 Výzvy),
3. Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

**Obsah ponuky a požadované doklady (scany vo formáte pdf):**

1. **Oprávnenie na podnikanie v danej oblasti** (uchádzač musí byť oprávnený poskytovať dané stavebné práce) **– kópia,**
2. Ocenený, podpísaný a opečiatkovaný **Výkaz výmer** (vzor viď **Príloha č. 1** Výzvy),
3. Podpísané a opečiatkované **Čestné vyhlásenie uchádzača**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
4. Vyplnený, opečiatkovaný a podpísaný **Návrh Zmluvy o dielo** (vzor viď **Príloha č. 3** Výzvy).
5. **Kritéria na vyhodnotenie ponúk: Celková cena spolu v EUR bez DPH**

Úspešným uchádzačom bude ten, kto bude mať najnižšiu celkovú cenu spolu za predmet
zákazky v € bez DPH vrátane všetkých povinností vyplývajúcich z podmienok stavebného povolenia a v súvislosti s kolaudáciou stavby a ďalších prípadných nákladov spojených s realizáciou stavby (Výkaz výmer podľa Prílohy č. 1).

1. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu, na e-mailovú adresu zadanú pri registrácii.

1. **Prijatie ponuky:**

S úspešným uchádzačom bude uzatvorená Zmluva o dielo na uskutočnenie stavebných prác.

Verejnýobstarávateľ v súlade s § 11 ZoVO neuzavrie zmluvu s úspešným uchádzačom, ktorý má byť zapísaný v registri partnerov verejného sektora (ďalej len ,,RPVS“) a nie je zapísaný v RPVS. Vyššie uvedená požiadavka vyplýva § 2 ods. 2 zákona č. 315/2016 Z. z. o registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 Eur alebo v úhrne sumu 250.000 Eur kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 Eur bez DPH.**

1. **Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZoVO nie je možné v zmysle § 170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jedna z predložených ponúk nebude zodpovedať určeným požiadavkám verejného obstarávateľa,
3. ak sa zmenili okolnosti, za ktorých sa vyhlásilo toto verejné obstarávanie,
4. jej zrušenie nariadil úrad

Schválil:

Bytový podnik mesta Košice, s.r.o.

 Ing. Peter Vrábel, PhD. konateľ

*Prílohy:*

Príloha č. 1 – Výkaz výmer

Príloha č. 2 – Čestné vyhlásenie uchádzača, že nemá zákaz účasti vo VO

Príloha č. 3 – Návrh Zmluvy o dielo

Príloha č. 4 – Projektová dokumentácia